השיר בוצע לראשונה בזמן הופעה במהלך קמפיין של ""האמנה הלאומית הדמוקרטית"" בדנוור. השיר הופיע גם בהופעה של הראפר T.I. במועדון ה""Key Club"" שבלוס אנג'לס. באותו מופע ווסט הגיע להופעת אורח ואישר כי השיר יצא לאור בעתיד כסינגל. קטע מגרסה לא רשמית ולא גמורה של השיר הודלף לאינטרנט בתחילת אוקטובר 2008, ומספר ימים לאחר מכן ווסט העלה לבלוג שלו את אותה הגרסה הלא רשמית המלאה. הסינגל יצא ל-iTunes ב-4 בנובמבר 2008, וב-8 בנובמבר העלה ווסט לבלוג הרשמי שלו גרסה חדשה שונה לשיר להורדה חינמית.